Sangoma wat boer se geslagsdele kook word pasiëntDie sangoma van Lesotho wat in hegtenis geneem is terwyl hy glo ŉ boer se geslagsdele gekook het, is Woensdag deur die Vrystaatse hooggeregshof as ŉ pasiënt van die president verklaar en sal in ’n psigiatriese inrigting of tronk aangehou word, het Beeld Donderdag berig. Volgens die dagkoerant het ŉ psigiatriese verslag bepaal dat die sangoma, Hopolong Moeketsie (34), nie tussen reg of verkeerd kon onderskei toe hy twee moorde in 2009 gepleeg het nie. Basie Venter (65) is op 30 Maart in Vierfontein vermoor en Jan van Wyk (82) die dag daarna. John Engelbrecht, ŉ ooggetuie, het in ŉ polisieverklaring gesê hy het op 31 Maart Moeketsie buite Van Wyk se huis gesien waar staan en vee. Sy bene was glo bebloed. Hy het in die huis in gehardloop en die deur gesluit. Engelbrecht het die deur oopgeskop waarna Moeketsie hom met ŉ skêr en ŉ byl aangeval het. Engelbrecht kon hom oorweldig en het hom vasgebind. Engelbrecht sê hy het Van Wyk se geskende en naakte liggaam in sy bloedbevlekte sitkamer onder ’n kombers aangetref. Sy geslagsdele was besig om in ŉ pot op die stoof te kook. – SAPA